
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 217 

28 Μαρτίου 2014 


ΔΙ ΑΚΗΡΥΞΕ ΙΣ 

(ΐ) 

ΝΟΜΟΣ ΚΕΡΚΥΡΑΣ 
ΔΗΜΟΣ ΚΕΡΚΥΡΑΣ 

Αριθμ. 20662 

Ο Δήμος Κέρκυρας προκηρύσσει Ανοικτό Διαγωνι¬ 
σμό, προϋπολογισμού δαπάνης 137.659,99 € συμπερι¬ 
λαμβανομένου ΦΠΑ 23% ή 111.918,69 € (μη συμπεριλαμ¬ 
βανομένου του ΦΠΑ 23%), με κριτήριο κατακύρωσης 
την πλέον συμφέρουσα από οικονομική άποψη προ¬ 
σφορά, για την παροχή υποστηρικτικών υπηρε¬ 
σιών για την υλοποίηση των δράσεων του Δήμου 
Κέρκυρας του έργου: «ΟΙ.ΕΑΝ υΡΒΑΝ ΤΒΑΝ3ΡΟΒΤ 
3Υ8ΤΕΜ5» με ακρωνύμιο «ΟΙΙΤ5», στο πλαίσιο του 
προγράμματος Εδαφικής Συνεργασίας «ΕΛΛΑΔΑ - 
ΙΤΑΛΙΑ 2007-2013».. 

Το παρόν έργο συγχρηματοδοτείται κατά 85 % από 
το ΕΤΠΑ και 15% από εθνικούς πόρους. 

ΧΡΟΝΙΚΗ ΔΙΑΡΚΕΙΑ ΤΟΥ ΕΡΓΟΥ: Από την υπογραφή 
της σύμβασης και έως την 31-03-2015. 

ΤΟΠΟΣ ΚΑΙ ΧΡΟΝΟΣ ΥΠΟΒΟΛΗΣ ΠΡΟΣΦΟΡΩΝ 

Οι υποψήφιοι Ανάδοχοι πρέπει να υποβάλουν τις Προ¬ 
σφορές τους, σύμφωνα με τα οριζόμενα στην παρούσα 
Προκήρυξη, το αργότερο μέχρι την 30 Απριλίου 2014 
ημέρα Τετάρτη, και ώρα 12.00 μ. (ώρα λήξης υποβολής 
προσφορών) στα γραφεία των Τεχνικών υπηρεσιών του 
Δήμου Κέρκυρας Κ. Γεωργάκη 38 (έναντι αεροδρομίου) 
ΤΚ 49100, Κέρκυρα. Προσφορές που θα κατατεθούν μετά 
την παραπάνω ημερομηνία και ώρα, δεν αποσφραγίζο¬ 
νται αλλά επιστρέφονται ως εκπρόθεσμες. 

ΤΡΟΠΟΣ ΛΗΨΗΣ ΕΓΓΡΑΦΩΝ ΤΟΥ ΔΙΑΓΩΝΙΣΜΟΥ 

Η παραλαβή του τεύχους της διακήρυξης πραγματο¬ 
ποιείται κατά τις εργάσιμες ημέρες και κατά τις ώρες 
09.00 -14.00, στα γραφεία των Τεχνικών υπηρεσιών του 
Δήμου Κέρκυρας Κ. Γ εωργάκη 38 (έναντι αεροδρομίου) 
ΤΚ 49100, Κέρκυρα. Η παραλαβή της γίνεται είτε αυ¬ 
τοπροσώπως είτε με ταχυμεταφορική (οουπβΓ) και από 
την ιστοσελίδα του Δήμου Κέρκυρας νννννν.οοιΙυ.ςΐΓ και 
στην ενότητα διαγωνισμοί. 

ΧΡΟΝΟΣ - ΤΟΠΟΣ ΔΙΕΝΕΡΓΕΙΑΣ 

Ο διαγωνισμός θα πραγματοποιηθεί στα γραφεία των 
Τεχνικών υπηρεσιών του Δήμου Κέρκυρας Κ. Γεωργά- 
κη 38 (έναντι αεροδρομίου), ΤΚ 49100, Κέρκυρα, στις 


30-04-2014 ημέρα Τετάρτη ώρα 12.00 μ. (ώρα λήξης 
υποβολής προσφορών). 

ΕΓΓΥΗΣΗ ΣΥΜΜΕΤΟΧΗΣ 

Η Προσφορά του υποψήφιου Αναδόχου πρέπει να 
συνοδεύεται από Εγγυητική Επιστολή Συμμετοχής 
ύψους οκτώ χιλιάδων οκτακόσια ογδόντα τριών ευρώ 
(6.883,00 €). 

ΠΕΡΙΓΡΑΦΗ ΕΡΓΟΥ 

Ο Ανάδοχος θα αναλάβει την υλοποίηση των ακόλου¬ 
θων δράσεων του έργου «0υΤ3»: 

1.2.1 Εναρκτήρια συνάντηση 

1.2.2 Συναντήσεις Συντονισμού 

1.3.1 Αναφορές προόδου και δραστηριότητες διαχεί¬ 
ρισης 

2.1.1 Σχέδιο Δημοσιότητας έργου στην Ελλάδα 

2.2.1 Πληροφοριακά φυλλάδια, φάκελοι και δελτία τύ¬ 
που 

2.3.1 Εκδηλώσεις ενημέρωσης στα σχολεία (Ελλάδα) 

4.1.1 Σχέδιο δρομολογίων 

4.2.1 Ανάπτυξη διαδικτυακής εφαρμογής 

5.3.1 Αξιολόγηση έργου 

5.4.2 Τελική διάσκεψη 

Αναλυτική περιγραφή των τεχνικών προδιαγραφών 
και των λοιπών όρων του διαγωνισμού παρέχεται στο 
πλήρες τεύχος της προκήρυξης. 

Κέρκυρα, 26 Μαρτίου 2014 

Ο Αντιδήμαρχος Οικονομικών 
ΣΠΥΡΙΔΩΝ ΜΩΡΑΪΤΗΣ 

-♦- 

( 2 ) 

ΟΙΚΟΝΟΜΙΚΟ ΠΑΝΕΠΙΣΤΗΜΙΟ ΑΘΗΝΩΝ 
ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ 

Αριθμ. 20/2013 

Την 13-05-2014, ημέρα Τρίτη και ώρα 12:00μ.μ., θα διε- 
νεργηθεί στον ΕΛΚΕ/ΟΠΑ, Κεφαλληνίας 46,11251, Αθήνα, 
1ος όροφος, ανοικτός δημόσιος διαγωνισμός με σφρα¬ 
γισμένες προσφορές και με κριτήριο κατακύρωσης την 
πλέον συμφέρουσα από οικονομική άποψη προσφορά 
για την παροχή Σύγχρονων Υπηρεσιών Ταυτοποίησης/ 
Πρόσβασης/Διαχείρισης στους Χώρους και τις Συλλο¬ 
γές της Βιβλιοθήκης του ΟΠΑ (ΒΡΙϋ-Βαάϊο Ρτβηυθπογ 
ΙάθηΙϊίϊοοΙϊοπ), στο πλαίσιο του Υποέργου 4 της πράξης 
με τίτλο «ΣΥΓΧΡΟΝΕΣ ΨΗΦΙΑΚΕΣ ΥΠΗΡΕΣΙΕΣ ΒΙΒΛΙΟ- 

ΘΗΚΗΣ ΟΠΑ - ΔΡΑΣΗ Β2» με κωδικό ΟΠΣ: 304241. Το 
έργο συγχρηματοδοτείται από την Ευρωπαϊκή Ένωση 
(Ευρωπαϊκό Ταμείο Περιφερειακής Ανάπτυξης - ΕΤΠΑ) 
και Εθνικούς Πόρους, στο πλαίσιο του Επιχειρησιακού 
Προγράμματος Ψηφιακή Σύγκλιση. 

Η συγκεκριμένη δράση προβλέπει την ανάπτυξη 
και εφαρμογή ενός συνόλου υπηρεσιών, βασισμένων 
στην τεχνολογία ΒΡΙΩ, σχετικά με τη βελτίωση της 
οργάνωσης και της λειτουργίας της βιβλιοθήκης του 
ΟΠΑ. 

Καταληκτική ημερομηνία υποβολής προσφορών: 12-05-2014 
και ώρα 14:00. 

Προϋπολογισμός: εκατόν τριάντα επτά χιλιάδες εκα¬ 
τόν σαράντα ευρώ (137.140€) με ΦΠΑ (προϋπολογισμός 
χωρίς ΦΠΑ: 111.496€ - ΦΠΑ (23%) 25.644€). 

Η συνολική διάρκεια του έργου ανέρχεται σε έξι (6) 
μήνες. 

Δικαίωμα συμμετοχής στο Διαγωνισμό έχουν φυσικά 
ή νομικά πρόσωπα ή Ενώσεις φυσικών ή/και νομικών 
προσώπων, που: 

• είναι εγκατεστημένα στα κράτη-μέλη της Ευρωπαϊ¬ 
κής Ένωσης (Ε.Ε.) ή 

• είναι εγκατεστημένα στα κράτη-μέλη της Συμφωνίας 
για τον Ευρωπαϊκό Οικονομικό Χώρο (ΕΟΧ) ή 

• είναι εγκατεστημένα στα κράτη-μέλη που έχουν 
υπογράψει τη Συμφωνία περί Δημοσίων Συμβάσεων 
(Σ.Δ.Σ.) του Παγκοσμίου Οργανισμού Εμπορίου, η 
οποία κυρώθηκε από την Ελλάδα με το Ν. 2513/97 
(ΦΕΚ Α' 139) υπό τον όρο ότι η σύμβαση καλύπτεται 
από την Σ.Δ.Σ. ή 

• είναι εγκατεστημένα σε τρίτες χώρες που έχουν 
συνάψει ευρωπαϊκές συμφωνίες με την Ε.Ε. ή 

• έχουν συσταθεί με τη νομοθεσία κράτους-μέλους 
της Ε.Ε. ή του ΕΟΧ ή του κράτους-μέλους που έχει υπο¬ 
γράψει τη Σ.Δ.Σ. ή της τρίτης χώρας που έχει συνάψει 
ευρωπαϊκή συμφωνία με την Ε.Ε. και έχουν την κεντρική 
διοίκηση ή την κύρια εγκατάστασή του ή την έδρα τους 
στο εσωτερικό μιας των ανωτέρω χωρών 

και τα οποία πληρούν τους όρους που καθορίζονται 
στη Διακήρυξη. 

Εγγυητική Επιστολή Συμμετοχής: Κάθε προσφορά 
πρέπει υποχρεωτικά και με ποινή αποκλεισμού να 
συνοδεύεται από Εγγυητική Επιστολή Συμμετοχής 
της οποίας το ποσό θα πρέπει να καλύπτει σε ευρώ 
(€) ποσοστό 5% του προϋπολογισμού του Έργου (συ¬ 
μπεριλαμβανομένου του αναλογούντος ΦΠΑ), ήτοι 
ποσού έξι χιλιάδες οκτακόσια πενήντα επτά ευρώ 
(6.857,00€). 

Ισχύς Προσφορών: Οι Προσφορές ισχύουν και δε¬ 
σμεύουν τους υποψήφιους Αναδόχους για έξι (6) μήνες 
από την επόμενη μέρα της καταληκτικής ημερομηνίας 
υποβολής τους. 

Πληροφορίες και αντίγραφο της διακήρυξης θα δίνο¬ 
νται κατά τις εργάσιμες ημέρες, από 09:00 έως 15:00, 
στην Γραμματεία του ΕΛΚΕ/ΟΠΑ, Κεφαλληνίας 46,112 51 
Αθήνα και στα τηλέφωνα 210 8203703 -1. Γρίβα και 210 
8203704 - Ε. Αθανασοπούλου (ΐαχ 210 8203831). 

Το τεύχος της προκήρυξης του διαγωνισμού είναι δια¬ 
θέσιμο σε ηλεκτρονική μορφή μέσω της ιστοσελίδας 
του ΕΛΚΕ/ΟΠΑ (νννννν.ΐΌ.δυθό.ρΐ')· 

Η Προϊσταμένη Γραμματείας ΕΛΚΕ 
ΜΑΡΙΑ ΜΑΡΙΝΟΠΟΥΛΟΥ 


(3) 

ΝΟΜΟΣ ΛΕΣΒΟΥ 
ΔΗΜΟΣ ΛΗΜΝΟΥ 

Αριθμ. 729 

Ο Δήμος Λήμνου διακηρύσσει ότι την Τρίτη 06 Μάΐου 
2014 και ώρα 10 π.μ. (λήξη παράδοσης των προσφορών) 
στα γραφεία της Τεχνικής Υπηρεσίας Δήμου (Ιο όροφος 
Παπουτσίδειου κτιρίου - πλατεία ΟΤΕ), θα διεξαχθεί 
ανοιχτή Δημοπρασία με το σύστημα προσφοράς: με επί 
μέρους ποσοστά έκπτωσης, σύμφωνα με τις διατάξεις 
του άρθρου 6 Ν. 3669/2008 για την κατασκευή του έργου 
με τίτλο: ΔΙΚΤΥΟ ΑΠΟΧΕΤΕΥΣΗΣ ΑΚΑΘΑΡΤΩΝ ΚΑΙ 
ΟΜΒΡΙΩΝ ΔΗΜΟΥ ΝΕΑΣ ΚΟΥΤΑΛΗΣ (ΑΠΟΠΕΡΑΤΩΣΗ). 

Ο συνολικός προϋπολογισμός του έργου ανέρχεται 
σε 5.227.500,00 € και αναλύεται σε: 

Δαπάνη Εργασιών: 3.308.773,40 € - Γενικά έξοδα και 
Όφελος εργολάβου (Γ.Ε.+Ο.Ε.): 595.579.21 € - Απρόβλε¬ 
πτα (ποσοστού 15% επί της δαπάνης εργασιών και 
του κονδυλίου Γ.Ε.+Ο.Ε.): 585.652,89 € - Αναθεώρηση: 
16.460,02 € - Φ.Π.Α: 721.034,48€. 

Το έργο συντίθεται στις ακόλουθες κατηγορίες 
εργασιών: α) κατηγορία Υδραυλικών με προϋπολογι¬ 
σμό 4.082.077,73 € (δαπάνη εργασιών, Γ.Ε. και Ο.Ε. και 
απρόβλεπτα και β) κατηγορία Η/Μ με προϋπολογισμό 
407.927,77 €. 

Οι ενδιαφερόμενοι μπορούν να λάβουν γνώση και να 
παραλαμβάνουν τα συμβατικά τεύχη του διαγωνισμού 
από τα γραφεία της Τεχνικής Υπηρεσίας Δήμου Λήμνου 
(πληροφορίες: Νίκος Περτσάς - Σωτήρης Δημητράκας, τηλ. 
22540-20055 - Φάξ 22540-20093) μέχρι και την 30-04-2014 
ώρα 15.00. 

Η διακήρυξη και τα τεύχη δημοπράτησης παρέχονται 
και μέσω διαδικτύου στην ιστοσελίδα του Δήμου Λήμνου 
(\Λ/\/ννν.Ιίπηηοδ.9ον.9Γ). 

Η διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕΧΩΔΕ υπόδειγμα τύπου Β. 

Στο διαγωνισμό δικαιούνται να συμμετάσχουν: 

1. Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επιχει¬ 
ρήσεων (Μ.Ε.ΕΠ.) που τηρείται στη Γ.Γ.Δ.Ε. του ΥΠ.Υ.ΜΕ. 
ΔΙ.., εφόσον ανήκουν στην 4η ή 5η τάξη για έργα κατη¬ 
γορίας Υδραυλικά (κύρια κατηγορία) και 1η ή 2η τάξη για 
έργα κατηγορίας Η/Μ με έδρα οπουδήποτε ή στην 3η 
τάξη που έχουν έδρα ή έχουν δηλώσει στην Υπηρεσία 
τήρησης ΜΕΕΠ ως 2ο νομό το Νομό Λέσβου. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), ή που προέρχονται από τρί¬ 
τες χώρες που έχουν υπογράψει διμερείς συμφωνίες 
σύνδεσης με την Ευρωπαϊκή Ένωση και έχουν κυρωθεί 
με σχετική απόφαση του αρμοδίου οργάνου, στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.Ε.Π. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

2. Κοινοπραξίες Εργοληπτικών Επιχειρήσεων των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 
16 παρ. 7 του ΚΔΕ (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

3. Κοινοπραξίες εργοληπτικών επιχειρήσεων για 
την κάλυψη των διαφόρων κατηγοριών των εργασιών 
του έργου υπό τους όρους της παρ. 3 του άρθρου 16 
του ΚΔΕ. Το ποσοστό συμμετοχής της κάθε επιχεί¬ 
ρησης στο κοινοπρακτικό σχήμα προκύπτει από τον 
προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται, 
στην περίπτωση δε που αναγραφεί λανθασμένα, δεν 
επηρεάζεται το κύρος της συμμετοχής της επιχείρησης 
και της κοινοπραξίας. Κατηγορία εργασιών με ποσο¬ 
στό κάτω του 10% του προϋπολογισμού του έργου 
(χωρίς αναθεώρηση και Φ.Π.Α.), εφόσον δεν καλείται 
στη δημοπρασία, αθροίζεται στον προϋπολογισμό της 
μεγαλύτερης κατηγορίας. 

4. Κοινοπραξίες εργοληπτικών επιχειρήσεων εγγε¬ 
γραμμένων στην τάξη 3η του Μ.Ε.Ε.Π. για έργα κατη¬ 
γορίας ΥΔΡΑΥΛΙΚΑ και στην τάξη Α2 του ΜΕΕΠ για 
έργα κατηγορίας Η/Μ, με τις προϋποθέσεις της παρ. 10 
του άρθρου 16 του ΚΔΕ (αναβάθμιση ορίου λόγω κοι¬ 
νοπραξίας). 

5. Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 
Γίνονται επίσης δεκτές και μεμονωμένες εργοληπτικές 
επιχειρήσεις ή κοινοπραξίες εργοληπτικών επιχειρή¬ 
σεων κατ’εφαρμογή της παρ. 9 του άρθρου 16 του ΚΔΕ 
(«κύρια κατηγορία»). Κατά τα λοιπά εφαρμόζονται οι 
ισχύουσες διατάξεις για τη συμμετοχή εργοληπτικών 
επιχειρήσεων σε διαγωνισμούς για την κατασκευή Δη¬ 
μοσίων Έργων. 

Η εγγύηση συμμετοχής στον διαγωνισμό ορίζεται 
σε 2% επί του προϋπολογισμού του έργου χωρίς τα 
κονδύλια της αναθεώρησης και του Φ.Π.Α., δηλαδή 
89.800,11 ευρώ. 

Ο χρόνος ισχύος της εγγυητικής θα είναι 6 μήνες 
και 30 ημέρες από την ημερομηνία διεξαγωγής του 
διαγωνισμού. 

Η προθεσμία περάτωσης του έργου είναι δεκατέσ¬ 
σερις (14) μήνες και αρχίζει από την ημέρα υπογραφής 
της σύμβασης. 

Το έργο χρηματοδοτείται από πιστώσεις του Ε.Π. 
«Κρήτη και Νήσοι Αιγαίου» και συγχρηματοδοτείται 
από το Ευρωπαϊκό Ταμείο Περιφερειακής Ανάπτυξης 
{Ε.Τ.Π.Α.}. 

Προκαταβολή δύναται να χορηγηθεί. 

Το αποτέλεσμα της δημοπρασίας θα εγκριθεί από την 
Οικονομική Επιτροπή του Δήμου Λήμνου. 

Η δαπάνη δημοσίευσης της παρούσας βαρύνει τον 
Ανάδοχο του έργου. 

Ημερομηνία αποστολής της διακήρυξης στην Υπηρε¬ 
σία Επίσημων Εκδόσεων των Ευρωπαϊκών Κοινοτήτων: 
24-03-2014. 

Μύρινα, 26 Μαρτίου 2014 
Ο Δήμαρχος 

ΑΝΤΩΝΗΣ ΧΑΤΖΗΔΙΑΜΑΝΤΗΣ 


(4) 

ΓΕΝΙΚΟ ΝΟΣΟΚΟΜΕΙΟ ΚΕΡΚΥΡΑΣ 
Αριθμ. Διακ. 1/2014 

Το Γενικό Νοσοκομείο Κέρκυρας προκηρύσσει Ανοικτό 
Δημόσιο Διαγωνισμό με σφραγισμένες προσφορές, που 
θα γίνει στο Γ ραφείο Προμηθειών του Νοσοκομείου 
(Εθνική οδός Κέρκυρας - Παλαιοκαστρίτσας Περιοχή 
ΚΟΝΤΟΚΑΛΙ Κέρκυρας-Διοικητικές Υπηρεσίες - Ισόγειο) 
στις 30 Απριλίου 2014 ημέρα Τετάρτη και ώρα 11:00 π.μ., 
για την ανάδειξη αναδόχου για τις «Υπηρεσίες φύλα¬ 
ξης του Γενικού Νοσοκομείου Κέρκυρας» με κριτήριο 
κατακύρωσης τη χαμηλότερη τιμή. 

Η προϋπολογισθείσα δαπάνη ανέρχεται στο ποσό των 
244.770,00 € συμπεριλαμβανομένου Φ.Π.Α. 

Το πλήρες κείμενο της Διακήρυξης καθώς και πιθανές 
διευκρινήσεις επί της Διακηρύξεως θα είναι διαθέσιμες 
από τον σύνδεσμο: 

ίΐΗρ5://3ίΙθδ.9009ΐθ.00ηη/δΙΐΘ/9ηΙ<ΘΓΐ<νΓ33/ΐΊ0πΊθ/0ΐ3ΐ<ΙΠΧθΐ5. 

Πληροφορίες οι ενδιαφερόμενοι μπορούν να ζητούν 
από το Γραφείο Προμηθειών του Νοσοκομείου όλες 
τις εργάσιμες ημέρες και ώρες 12.00 - 14.00 και στο 
τηλέφωνο 26613-60538. 

Αρμόδιοι υπάλληλοι: Χατζηστεργίου Γεώργιος, Καρρά 
Ανδρομάχη. 

Κέρκυρα, 26 Μαρτίου 2014 
Ο Διοικητής 

ΚΩΝΣΤΑΝΤΙΝΟΣ ΓΡΗΓΟΡΟΠΟΥΛΟΣ 


ΝΟΜΟΣ ΑΤΤΙΚΗΣ 
ΔΗΜΟΣ ΑΓΙΟΥ ΔΗΜΗΤΡΙΟΥ 

Αριθμ. 12040 

Ο Δήμος Αγίου Δημητρίου Αττικής, διακηρύσσει ότι 
την 22-04-2014, ημέρα Τρίτη, με ώρα έναρξης 10:00 π.μ. 
και ώρα λήξης 10:30 π.μ. θα διεξαχθεί Δημόσιος Ανοικτός 
Διαγωνισμός με σφραγισμένες προσφορές και κριτήριο 
κατακύρωσης το μεγαλύτερο ποσοστό έκπτωσης για την 
Προμήθεια ανταλλακτικών για επισκευή μεταφορικών 
μέσων του Δήμου Αγίου Δημητρίου σε εκτέλεση της υπ’ 
αριθμ. 69/2014 απόφασης της Οικονομικής Επιτροπής 
του Δήμου Αγίου Δημητρίου. Ενδεικτικός προϋπολογι¬ 
σμός 143.418,00 €, συμπεριλαμβανομένου Φ.Π.Α. 

Προσφορές μπορούν να υποβάλλουν: 

α.Έλληνες και αλλοδαποί αναγνωρισμένοι προμηθευ¬ 
τές του δημοπρατούμενου αντικειμένου. 

β. Ημεδαπά και αλλοδαπά Νομικά Πρόσωπα. 

γ. Συνεταιρισμοί. 

δ. Ενώσεις προμηθευτών που υποβάλλουν κοινή προ¬ 
σφορά. 

Η εγγύηση συμμετοχής στο διαγωνισμό ορίζεται σε 
5% επί της συνολικής ή συνόλου ομάδας προϋπολογι- 
σθείσης από την υπηρεσία δαπάνης. 

Έντυπα σχετικά με το διαγωνισμό δίνονται στα γρα¬ 
φεία του Δήμου, από το Τμήμα Προμηθειών, τηλέφωνο 
επικοινωνίας 213 200 7764 -7766 κατά τις εργάσιμες 
ημέρες και ώρες από τις 31-03-2014, ημέρα Δευτέρα, στη 
Δ/νση Αγίου Δημητρίου 55 - Τ.Κ. 173 43 Αγίου Δημητρίου. 

Αγιος Δημήτριος, 21 Μαρτίου 2014 

Με εντολή Δημάρχου 
Ο Γ ενικός Γ ραμματέας 
ΗΛΙΑΣ ΣΑΒΒΑΚΗΣ 

( 6 ) 


Αριθμ. 23278 

Ο Δήμος Αγρίνιου διακηρύσσει ότι εκτίθεται, ύστε¬ 
ρα από την υπ’ αριθμ. 85/2014 απόφαση Οικονομικής 
Επιτροπής σε ανοιχτό τακτικό διαγωνισμό με σφραγι¬ 
σμένες προσφορές και κριτήριο κατακύρωσης τη χα¬ 
μηλότερη τιμή ανά είδος, η: «Προμήθεια οικοδομικών 
και αδρανών υλικών για τα έργα αυτεπιστασίας 2014», 
ενδεικτικού προϋπολογισμού 90.804,20 €, συμπεριλαμ¬ 
βανομένου του Φ.Π.Α.. 

Ο διαγωνισμός θα διεξαχθεί στο Δημοτικό Κατάστημα 
του Δήμου Αγρίνιου (Π.Ε.Ο. Αγρινίου-Ιωαννίνων), στις 
23 Απριλίου 2014, ημέρα Τετάρτη με ώρα λήξης προ¬ 
θεσμίας παραλαβής προσφορών την 11:00π.μ., ενώπιον 
της αρμόδιας επιτροπής του Δήμου. Μετά το πέρας της 
παραλαβής των προσφορών, θα ακολουθήσει η διαδικα¬ 
σία της αποσφράγισης από την επιτροπή διενέργειας 
διαγωνισμού. 

Δεκτοί στο διαγωνισμό γίνονται όλα τα φυσικά ή νο¬ 
μικά πρόσωπα, συνεταιρισμοί και ενώσεις προμηθευτών, 
που παρέχουν όλες τις προβλεπόμενες από το Νόμο 
εγγυήσεις καλής εκτέλεσης των υποχρεώσεων τους. 

Όσοι επιθυμούν να λάβουν μέρος στο διαγωνισμό 
θα πρέπει να υποβάλλουν μαζί με την προσφορά τους 
εγγύηση συμμετοχής, για ποσό που αντιστοιχεί σε πο¬ 
σοστό 5% της προϋπολογισθείσας αξίας (συμπεριλαμ¬ 
βανομένου του ΦΠΑ), ήτοι 4.541,00 €. 

Αντίγραφα της διακήρυξης και περισσότερες πληρο¬ 
φορίες για το διαγωνισμό, παρέχονται από το Δήμο, 
καθημερινά, τις εργάσιμες μέρες και ώρες (Π.Ε.Ο. Αγρι- 
νίου-Ιωαννίνων τηλ. 26413 60729). 


Αγρίνιο, 26 Μαρτίου 2014 

Ο Αντιδήμαρχος 
ΘΕΟΔΩΡΟΣ ΛΑΔΑΣ 

-♦- 

(7) 

ΝΟΜΟΣ ΗΡΑΚΛΕΙΟΥ 
ΔΗΜΟΣ ΓΟΡΤΥΝΑΣ 

Αριθμ. 6995 

Ο Δήμος Γόρτυνας διακηρύσσει ότι εκτίθεται σε Ανοι¬ 
χτό διαγωνισμό με κριτήριο κατακύρωσης τη χαμηλότε¬ 
ρη προσφορά και με σφραγισμένες προσφορές σύμφω¬ 
να με τις διατάξεις του ΕΚΠΟΤΑ (ΥΠ.ΑΠΟΦ. 11389/93) και 
την μελέτη 51/2013 της τεχνικής υπηρεσίας του Δήμου 
Γόρτυνας, η προμήθεια 715,00 π>3 (κυβικά μέτρα) σκυ¬ 
ροδέματος τύπου 012/16, 430 γπ 3 του τύπου 016/20, 
12.590,00 Κ 91 · Δομικού πλέγματος, 25 μ.μ. προκατα- 
σκευασμένες τσιμεντοσωλήνες (οπλισμένες χωρίς 
έδρα διαμέτρου Φ 400), 25 μ.μ. προκατασκευασμένες 
τσιμεντοσωλήνες (οπλισμένες χωρίς έδρα διαμέτρου 
Φ 600), 95 μ.μ. προκατασκευασμένες τσιμεντοσωλήνες 
(οπλισμένες χωρίς έδρα διαμέτρου Φ 800) και 180,μ.μ. 
προκατασκευασμένες τσιμεντοσωλήνες (οπλισμένες 
με έδρα διαμέτρου φ1000) που θα χρησιμοποιηθούν 
από το Δήμο Γόρτυνας για τις ανάγκες του έργου 
«Τσιμεντοστρώσεις οδών Δήμου Γόρτυνας» που θα 
γίνει με αυτεπιστασία του Δημάρχου. 

Γίνονται δεκτές προσφορές για μέρος ή για το σύνολο 
των ζητούμενων υλικών. 


Η προϋπολογισθείσα δαπάνη της προμήθειας των 
υλικών είναι 140.000 € με το ΦΠΑ. Τα 100.000 € χρη¬ 
ματοδοτούνται από το Πρόγραμμα Δημοσίων Επεν¬ 
δύσεων και τα 40.000 € είναι από τα έσοδα του 
Δήμου. 

Ο διαγωνισμός θα πραγματοποιηθεί την 17-04-2013 
ημέρα Πέμπτη και ώρα ΙΟπ.μ. (λήξη των προσφορών) 
ενώπιον Αρμόδιας Επιτροπής. 

Η εγγυητική επιστολή συμμετοχής ορίζεται στο 5% 
της προϋπολογισθείσας δαπάνης συμπεριλαμβανομένου 
του ΦΠΑ που θα διαγωνιστεί έκαστος ενδιαφερόμενος. 

Στο διαγωνισμό γίνονται δεκτά φυσικά ή νομικά πρό¬ 
σωπα ημεδαπά ή αλλοδαπά,ενώσεις προμηθευτών και 
συνεταιρισμοί. Κάθε προσφορά θα είναι στην Ελληνική 
γλώσσα. Η ισχύς των προσφορών θα είναι 3 μήνες από 
τη διενέργεια του διαγωνισμού. Η δαπάνη δημοσίευσης 
βαρύνει τον ανάδοχο. 

Πληροφορίες, έγγραφα (τεύχη προμήθειας) και αντί¬ 
γραφα της διακήρυξης παρέχονται τις ημέρες από 
Δευτέρα έως Παρασκευή και ώρες 7π.μ.-15μ.μ. από το 
γραφείο Προμηθειών και από την ιστοσελίδα του Δήμου 
Διεύθυνση νννννν.ροΓίγηε.ρον.ρΓ. 

Τηλέφωνα: 2892340348 και 2892340356. 

Άγιοι Δέκα, 26 Μαρτίου 2014 
Ο Δήμαρχος 

ΝΙΚΟΛΑΟΣ ΣΧΟΙΝΑΡΑΚΗΣ 

- ♦ - 

( 8 ) 

ΓΕΝΙΚΟ ΝΟΣΟΚΟΜΕΙΟ ΕΛΕΥΣΙΝΑΣ «ΘΡΙΑΣΙΟ» 
Αριθμ. Διακ. 19/13 

Το Γενικό Νοσοκομείο Ελευσίνας «ΘΡΙΑΣΙΟ» επανα- 
προκηρύσσει Ανοικτό Δημόσιο Διαγωνισμό (απόφαση 
Δ.Σ. του Νοσοκομείου 10/14.03.2014 (Θ. 17ο ΟΙΚ.) με 
κριτήριο κατακύρωσης την ΧΑΜΗΛΟΤΕΡΗ ΤΙΜΗ (Χ.Τ.) 
για την προμήθεια Διατάξεων Νεφρικής Υποστήριξης 
(ΟΡν 33181000-2). 

Προϋπολογιζόμενη δαπάνη: 207.572,34 € συμπεριλαμ¬ 
βανομένου του Φ.Π.Α. 

Η αξιολόγηση των προσφορών θα γίνει σε αίθουσα 
του Γ.Ν. Ελευσίνας «ΘΡΙΑΣΙΟ». 

Ημερομηνία διενέργειας ορίζεται η 15-05-2014, ημέρα 
ΠΕΜΠΤΗ και ώρα 11:00. 

Η λήξη υποβολής των προσφορών ορίζεται η 14-05-2014, 
ημέρα ΤΕΤΑΡΤΗ και ώρα 14:00. 

Σημειώνουμε: 

• Ως εγγύηση συμμετοχής ορίζεται το ποσό που θα 
καλύπτει το 5% της συνολικής προϋπολογισθείσης δα¬ 
πάνης. 

• Στην διακήρυξη υπάρχει λίστα τεχνικών προδια¬ 
γραφών. 

• Ο χρόνος ισχύος των προσφορών είναι 210 (διακό¬ 
σιες δέκα) ημερολογιακές ημέρες, προσμετρούμενες 
από την επομένη της ημέρας διενέργειας του διαγω¬ 
νισμού. 

• Η παράδοση των ειδών θα γίνει στην αποθήκη του 
Νοσοκομείου. 

• Εναλλακτική προσφορά δεν γίνεται δεκτή. 

• Η πληρωμή των προμηθευτών θα γίνεται σύμφωνα 
με το Π.Δ. 166/2003 σε χρέωση του αντίστοιχου κωδικού 
αριθμού (Κ.Α.) όπως τροποποιήθηκε και συμπληρώθηκε 
με το Ν. 4152/2013. 

• Τα έξοδα δημοσίευσης του διαγωνισμού θα βα¬ 
ρύνουν τον ανάδοχο - προμηθευτή, σύμφωνα με το 
Ν. 3801/2009, άρθρο 46. 

Η διακήρυξη θα παραλαμβάνεται από το Γραφείο Προ¬ 
μηθειών του Γ. Ν. Ελευσίνας «ΘΡΙΑΣΙΟ», ημέρες Τρίτη - 
Τετάρτη - Πέμπτη και ώρες 10:00 - 13:00. 

Η τιμή της διακήρυξης ορίζεται στα ΕΙΚΟΣΙ (20) ευρώ. 

Πληροφορίες Γ ραφείο Προμηθειών, τηλ. 2132028509 

Ο Διοικητής 

ΑΓΓΕΛΟΣ ΛΙΟΣΗΣ 

-♦- 

Ο) 

ΝΟΜΟΣ ΑΙΤΩΛΟΑΚΑΡΝΑΝΙΑΣ 
ΔΗΜΟΣ ΘΕΡΜΟΥ 

Αριθμ. 1490 

Ο Δήμος ΘΕΡΜΟΥ, προκηρύσσει ανοιχτό διαγωνισμό 
για την ανάθεση του έργου: «ΕΠΕΚΤΑΣΗ ΔΙΚΤΥΟΥ ΑΓΩ¬ 
ΓΩΝ ΑΚΑΘΑΡΤΩΝ ΚΑΙ ΟΜΒΡΙΩΝ Δ.Κ. ΘΕΡΜΟΥ», με 
προϋπολογισμό 61.000,00 ευρώ και δημοπρατούμενο 
ποσό 49.456,27 €. Το έργο συντίθεται α) από την κα¬ 
τηγορία εργασιών ΧΩΜΑΤΟΥΡΓΙΚΑ με προϋπολογισμό 
21.181,41 ευρώ (δαπάνη εργασιών, ΓΕ και ΟΕ και απρό¬ 
βλεπτα), β) από την κατηγορία εργασιών ΤΕΧΝΙΚΑ με 
προϋπολογισμό 22.113,40 ευρώ (δαπάνη εργασιών, ΓΕ και 
ΟΕ και απρόβλεπτα, γ) από την κατηγορία εργασιών 
ΣΩΛΗΝΩΣΕΙΣ με προϋπολογισμό 6.161,46 ευρώ (δαπάνη 
εργασιών, ΓΕ και ΟΕ και απρόβλεπτα. 

Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) από την έδρα της Τεχνικής Υπη¬ 
ρεσίας του Δήμου Θέρμου, Θέρμο, Τ.Κ. 300 080, μέχρι 
την Πέμπτη 17-04-2014 Πληροφορίες στο τηλέφωνο: 
2644360127 + ΕΑΧ επικοινωνίας: 2644023179. 

1. Η διακήρυξη του έργου έχει συνταχθεί κατά το 
εγκεκριμένο από τον Υπουργό ΠΕ.ΧΩ.Δ.Ε. υπόδειγμα 
τύπου Β'. 

2. Ο διαγωνισμός θα διεξαχθεί στο Δημαρχιακό Κατά¬ 
στημα του Δήμου Θέρμου, στις 22-04-2014, ημέρα Τρίτη 
και ώρα 10:00 π.μ. και το σύστημα υποβολής προσφορών 
είναι των επί μέρους ποσοστών έκπτωσης κατά ομάδες 
τιμών του άρθρου 6 του Ν. 3669/2008. 

Στο διαγωνισμό γίνονται δεκτοί: α. Μεμονωμένες ερ¬ 
γοληπτικές επιχειρήσεις εγγεγραμμένες στο Μ.Ε.Ε.Π, 
που καλύπτουν την Α1 τάξη για έργα κατηγορίας 
ΥΔΡΑΥΛΙΚΑ, β. Εγγεγραμμένες στα Νομαρχιακά Μη¬ 
τρώα για έργα κατηγορίας ΥΔΡΑΥΛΙΚΑ. 

3. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 989,00 ευρώ και με 
ισχύ τουλάχιστον διακοσίων δέκα (210) ημερών, μετά την 
ημέρα διεξαγωγής του διαγωνισμού. Ο χρόνος ισχύος 
των προσφορών είναι έξι (6) μήνες. 

6. Το έργο χρηματοδοτείται από το τεχνικό πρόγραμ¬ 
μα του Δήμου Θέρμου. 

7. Η συνολική προθεσμία περαίωσης του έργου είναι 
ΤΕΣΣΕΡΙΣ (6) ημερολογιακοί μήνες. 

8. Το αποτέλεσμα της δημοπρασίας θα εγκριθεί από 
την Οικονομική Επιτροπή Δήμου Θέρμου. 

Θέρμο, 24 Μαρτίου 2014 

Ο Δήμαρχος 
ΘΕΟΔΩΡΟΣ ΠΟΡΦΥΡΗΣ 


( 10 ) 

ΝΟΜΟΣ ΡΕΘΥΜΝΗΣ 
ΔΗΜΟΣ ΜΥΛΟΠΟΤΑΜΟΥ 

Ο Δήμος Μυλοποτάμου, ανακοινώνει ότι θα γίνει ανοι¬ 
κτός διεθνής διαγωνισμός με επίδοση σφραγισμένων 
προσφορών και κριτήριο κατακύρωσης την συμφερό- 
τερη προσφορά, για το έργο: «Ψηφιακές Υπηρεσίες 
Δικτύου Κοινωνικής Φροντίδας και Πρόνοιας Δήμου 
Μυλοποτάμου». 

Το έργο αφορά στην ανάπτυξη καινοτόμων υπηρεσιών 
ενημέρωσης, εκπαίδευσης, κοινωνικής πρόνοιας, πρόλη¬ 
ψης, περίθαλψης, και αγωγής υγείας με χρήση σύγχρο¬ 
νων τεχνολογιών πληροφορικής και τηλεπικοινωνιών. 

Ο προϋπολογισμός του Έργου ανέρχεται στο ποσό 
των διακοσίων πενήντα εννέα χιλιάδων και οκτακόσιων 
ενενήντα τριών ευρώ (259.893,00 €) (προϋπολογισμός 
χωρίς ΦΠΑ: € 211.295,12 - ΦΠΑ (23%): € 48.597,88). 

Το ποσό αυτό αποτελεί και το ανώτατο όριο οικονο¬ 
μικής προσφοράς. 

Το έργο χρηματοδοτείται από το Επιχειρησιακό Πρό¬ 
γραμμα «Ψηφιακή Σύγκλιση» στο πλαίσιο του ΕΣΠΑ και 
από Εθνικούς Πόρους. 

Η εκτέλεση των υπηρεσιών θα διενεργηθεί σύμφωνα 
με τις διατάξεις: 

• Καταρχήν του Π.Δ. 60/2007 Προσαρμογή της Ελλη¬ 
νικής Νομοθεσίας στις διατάξεις της Οδηγίας 2004/18/ 
ΕΚ «περί συντονισμού των διαδικασιών σύναψης δημο¬ 
σίων συμβάσεων έργων, προμηθειών και υπηρεσιών», 
όπως τροποποιήθηκε με την Οδηγία 2005/51/ΕΚ του 
Ευρωπαϊκού Κοινοβουλίου και του Συμβουλίου της 16ης 
Νοεμβρίου 2005. 

• Του Π.Δ. 28/ΦΕΚ 1 Α"/15-1-1980 «Περί εκτελέσεως 
έργων και προμηθειών Ο.Τ.Α.» συμπληρωματικά στις 
διατάξεις του Π.Δ. 60/2007 και στο βαθμό που δεν αντί- 
κειται σε αυτό. 

• Του Ν. 3463/ΦΕΚ 114Α'/8-6-2006 «Κύρωση του Κώδικα 
Δήμων και Κοινοτήτων». 

• Του Ν. 3548/ΦΕΚ 68Α'/20-3-2007 «Καταχώριση δημο¬ 
σιεύσεων των φορέων του Δημοσίου στο νομαρχιακό 
και τοπικό Τύπο και άλλες διατάξεις». 

• Του άρ. 26 του Ν. 4024/2012 και του Κώδικα Διοικη¬ 
τικής Διαδικασίας ως ισχύει. 

• Του Ν. 3801/ΦΕΚ163Α74-9-2009 «Ρυθμίσεις θεμάτων 
προσωπικού με σύμβαση εργασίας ιδιωτικού δικαίου 
αορίστου χρόνου και άλλες διατάξεις οργάνωσης και 
λειτουργίας της Δημόσιας Διοίκησης». 

• Του Ν. 3852/ΦΕΚ 87Α'/7-6-2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

• Του Ν. 3861/ΦΕΚ 112Α'/13-7-2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητι- 
κών οργάνων στο διαδίκτυο «Πρόγραμμα Διαύγεια» και 
άλλες διατάξεις». 

• Του Ν. 3870/ΦΕΚ 138Α'/9-8-2010 «Εκλογικές δαπάνες 
συνδυασμών και υποψηφίων και έλεγχος αυτών, κατά 
τις περιφερειακές και δημοτικές εκλογές», ιδίως δε την 
περίπτωση (η) της 10ης παραγράφου του 18ου άρθρου. 

• Της υπ’ αριθμ. Π1/2941/10-09-2009 απόφασης των 
Υφυπουργών Ανάπτυξης «Εξαίρεση από την ένταξη στο 
ΕΠΠ προμήθειας ειδών πληροφορικής που εντάσσο¬ 
νται στο Επιχειρησιακό Πρόγραμμα «Ψηφιακή Σύγκλι¬ 
ση» (ΦΕΚ Β' 1988/2009), όπως τροποποιήθηκε με την 

υπ’ αριθμ. Π1/3889/28.5.2010 απόφαση της Υπουργού 
Οικονομίας, Ανταγωνιστικότητας και Ναυτιλίας (ΦΕΚ 
Β' 936/2010). 

• Του Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την Προγραμματική 
περίοδο 2007-2013» (ΦΕΚ 267/Α73-12-2007), όπως τρο¬ 
ποποιήθηκε και ισχύει. 

• Της Υπουργικής Απόφασης Συστήματος Διαχείρι¬ 
σης (ΦΕΚ Β' 540/27.3.2008, αριθμ. πρωτ. 14053/ΕΥΣ1749/ 
27.3.2008), όπως τροποποιηθείσα ισχύει με την υπ’ αριθμ. 
πρωτ. 43804/ΕΥΘΥ 2041/09 (ΦΕΚ 1957/Β79.9.2009) και την 
αριθμ. πρωτ. 28020/ΕΥΘΥ 1212/2010 (ΦΕΚ 1088/Β72010). 

• Της με αριθμ. πρωτ. 151.313/ΨΣ5910-Β Σύμφωνης Γνώ¬ 
μης της ΕΥΔ ΕΠ «ΨΗΦΙΑΚΗ ΣΥΓΚΛΙΣΗ», σχετικά με την 
παρούσα Προκήρυξη. 

• Του 2472/1997 (ΦΕΚ Α' 50/97) «Προστασία ατόμου 
από επεξεργασία προσωπικών δεδομένων» όπως συ¬ 
μπληρώθηκε και τροποποιήθηκε από τον Ν. 3471/2006 
(ΦΕΚ Α' 133/2006) «Προστασία Προσωπικών Δεδομένων 
και ιδ. Ζωής στις ηλεκτρονικές επικοινωνίες». 

• Του Ν. 3783/2009, Ταυτοποίηση των κατόχων και 
χρηστών εξοπλισμού και υπηρεσιών κινητής τηλεφω¬ 
νίας και άλλες διατάξεις και του Ν. 3917/2011 Διατήρηση 
δεδομένων που παράγονται ή υποβάλλονται σε επεξερ¬ 
γασία σε συνάρτηση με την παροχή διαθέσιμων στο 
κοινό υπηρεσιών ηλεκτρονικών επικοινωνιών ή δημόσιων 
δικτύων επικοινωνιών, χρήση συστημάτων επιτήρησης 
με τη λήψη ή καταγραφή ήχου ή εικόνας σε δημόσιους 
χώρους και συναφείς διατάξεις. 

• Του Ν. 3886/2010 «Δικαστική προστασία κατά την 
σύναψη δημοσίων συμβάσεων - Εναρμόνιση της ελλη¬ 
νικής νομοθεσίας με την Οδηγία 89/665/ΕΟΚ» ΦΕΚ Α', 
173/2010, όπως έχει τροποποιηθεί και ισχύει. 

Ο Διαγωνισμός πραγματοποιείται στο πλαίσιο της 
Θεματικής Ενότητας «Υπηρεσίες και εφαρμογές για τον 
πολίτη (ηλεκτρονική υγεία, ηλεκτρονική διακυβέρνηση, 
ηλεκτρονική μάθηση, ηλεκτρονική ενσωμάτωση κ.λπ.)» 
και ειδικότερα στην Βελτίωση της καθημερινής ζωής 
μέσω ΤΠΕ - Ισότιμη συμμετοχή των πολιτών στην Ψη¬ 
φιακή Ελλάδα, εμπίπτοντας έτσι στις θεματικές προ¬ 
τεραιότητες τόσο της Πρόσκλησης 20.1 της ΕΥΔ Ε.Π. 
«Ψηφιακή Σύγκλιση» όσο και του ΑΞΟΝΑ ΠΡΟΤΕΡΑΙΟ¬ 
ΤΗΤΑΣ 2: «ΤΠΕ και Βελτίωση της Ποιότητας Ζωής», Ειδι¬ 
κός Στόχος 2.1: «Βελτίωση της καθημερινής ζωής μέσω 
ΤΠΕ - Ισότιμη συμμετοχή των πολιτών στην Ψηφιακή 
Ελλάδα» και Ειδικός Στόχος 2.2: «Ανάπτυξη ψηφιακών 
υπηρεσιών Δημόσιας Διοίκησης για τον πολίτη» Ο Δια¬ 
γωνισμός διέπεται από τις διατάξεις που αναφέρονται 
στο προοίμιο της απόφασης διενέργειας του. 

Ο διαγωνισμός θα γίνει στα γραφεία του Δήμου Μυ- 
λοποτάμου ενώπιον της αρμόδιας επιτροπής διαγωνι¬ 
σμού την 1-7-2014 και ώρα 10.00 π.μ. (λήξη κατάθεσης 
προσφορών). 

Δικαίωμα συμμετοχής στο Διαγωνισμό έχουν φυσικά 
ή νομικά πρόσωπα ή Ενώσεις φυσικών ή/και νομικών 
προσώπων, που: 

• είναι εγκατεστημένα στα κράτη - μέλη της Ευρω¬ 
παϊκής Ένωσης (Ε.Ε.) ή 

• είναι εγκατεστημένα στα κράτη - μέλη της Συμ¬ 
φωνίας για τον Ευρωπαϊκό Οικονομικό Χώρο (ΕΟΧ) ή 

• είναι εγκατεστημένα στα κράτη - μέλη που έχουν 
υπογράψει τη Συμφωνία περί Δημοσίων Συμβάσεων 
(Σ.Δ.Σ.) του Παγκοσμίου Οργανισμού Εμπορίου, η οποία 


κυρώθηκε από την Ελλάδα με το Ν. 2513/97 (ΦΕΚ Α' 139) 
υπό τον όρο ότι η σύμβαση καλύπτεται από την Σ.Δ.Σ. - ή 

• είναι εγκατεστημένα σε τρίτες χώρες που έχουν 
συνάψει ευρωπαϊκές συμφωνίες με την Ε.Ε. ή 

• έχουν συσταθεί με τη νομοθεσία κράτους - μέλους 
της Ε.Ε. ή του ΕΟΧ ή του κράτους - μέλους που έχει 
υπογράψει τη Σ.Δ.Σ. ή της τρίτης χώρας που έχει συ¬ 
νάψει ευρωπαϊκή συμφωνία με την Ε.Ε. και έχουν την 
κεντρική τους διοίκηση ή την κύρια εγκατάστασή του 
ή την έδρα τους στο εσωτερικό μιας εκ των ανωτέρω 
χωρών τα οποία: 

πληρούν τους όρους που καθορίζονται στις παρα¬ 
γράφους 

Β2.3. Δικαιολογητικά Συμμετοχής και 

Β.2.6. Ελάχιστες Προϋποθέσεις Συμμετοχής της Δια¬ 
κήρυξης. 

Η Προσφορά του υποψήφιου Αναδόχου πρέπει υπο¬ 
χρεωτικά και με ποινή αποκλεισμού να συνοδεύεται από 
Εγγυητική Επιστολή Συμμετοχής της οποίας το ποσό θα 
πρέπει να καλύπτει σε ευρώ (€) ποσοστό 5% του προϋ¬ 
πολογισμού του Έργου συμπεριλαμβανομένου του ΦΠΑ. 

Συγκεκριμένα το ύψος της Εγγυητικής Επιστολής 
Συμμετοχής είναι ολογράφως δώδεκα χιλιάδες εννια¬ 
κόσια ενενήντα τέσσερα ευρώ και εξήντα πέντε λεπτά, 
€ 12.994,65 συμπεριλαμβανομένου ΦΠΑ. 

Λεπτομέρειες των όρων διακήρυξης δίνονται στα 
γραφεία του Τμήματος Τεχνικών - Η/Μ Έργων και Συ¬ 
γκοινωνιών του Δήμου Μυλοποτάμου, από τα οποία οι 
ενδιαφερόμενοι μπορούν να ενημερώνονται τις εργά¬ 
σιμες ημέρες και ώρες. 

Υπεύθυνος Παπαδουράκης Κώστας τηλ. 28343-40353. 

Εγκρίνεται με την υπ’ αριθμ. 36β/2014/11-3-2014 από¬ 
φαση της Οικονομικής Επιτροπής. 

Ο Δήμαρχος 

ΔΗΜΗΤΡΗΣ ΚΟΚΚΙΝΟΣ 

-♦- 

( 11 ) 

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΝΣΤΙΤΟΥΤΟ ΕΚΠΑΙΔΕΥΤΙΚΗΣ ΠΟΛΙΤΙΚΗΣ 

Αριθμ. Διακ. 04/2014 

Περίληψη προκήρυξης ανοικτού διαγωνισμού «ΜΕΛΕ¬ 
ΤΗ ΕΦΑΡΜΟΓΗΣ ΣΥΣΤΗΜΑΤΟΣ ΑΞΙΟΛΟΓΗΣΗΣ». 

Α. Αναθέτουσα Αρχή: Το Ινστιτούτο Εκπαιδευτικής 
Πολιτικής (Ι.Ε.Π.) -Ν.Π.Ι.Δ.- εποπτευόμενο από το Υπουρ¬ 
γείο Παιδείας και θρησκευμάτων, επί της οδού Αν. 
Τσόχα 36, Τ.Κ. 11 521, Αμπελόκηποι, Αθήνα. Ιστοσελίδα 
νννννν.ίορ.θάυ.ρΓ. 

Αρμόδιοι για την παροχή πληροφοριών και διευκρινί¬ 
σεων σχετικά με το Τεύχος Προκήρυξης είναι η Ασπασία 
Οικονόμου, η Κώτση Αθανασία και η Κατσανδρή Ευτυχία 
με τηλ. 210 3312 406 εσωτ. 713, αριθμός τηλεομοιοτυπίας 
210 60 81 879. 

Ηλεκτρονικό ταχυδρομείο: ρΐΌ0Θθβ@ίθρ.Θάυ.9ΐ·. 

Β. 1) Κοινό λεξιλόγιο για τις δημόσιες συμβάσεις (ΟΡ\/): 
Σύμβαση Υπηρεσιών: ΟΡ\/: 72.22.10.00-0 «Υπηρεσίες πα¬ 
ροχής συμβουλών επιχειρησιακής ανάλυσης». 

2) Τόπος παροχής υπηρεσιών: Στην έδρα του ΙΝΣΤΙ¬ 
ΤΟΥΤΟΥ ΕΚΠΑΙΔΕΥΤΙΚΗΣ ΠΟΛΙΤΙΚΗΣ. 

3) Αντικείμενο του διαγωνισμού: 

Το αντικείμενο του παρόντος έργου εντάσσεται στο 
πλαίσιο της ενταγμένης Πράξης «ΠΡΟΚΑΤΑΡΚΤΙΚΕΣ 

ΕΝΕΡΓΕΙΕΣ ΓΙΑ ΤΗΝ ΕΦΑΡΜΟΓΗ ΣΥΣΤΗΜΑΤΟΣ ΑΞΙΟ¬ 
ΛΟΓΗΣΗΣ», η οποία έχει σκοπό να δημιουργήσει το 
επιμορφωτικό υπόβαθρο για την απρόσκοπτη και απο¬ 
τελεσματική εφαρμογή της αξιολόγησης των εκπαιδευ¬ 
τικών, όπως αυτή εισάγεται με το Ν. 4142/2013 «Αρχή 
Διασφάλισης της Ποιότητας στην Πρωτοβάθμια και 
Δευτεροβάθμια Εκπαίδευση ΦΕΚ 83/Α'/2013» και εξει¬ 
δικεύεται στο Π.Δ. 152/2013 νια την «Αξιολόγηση των 
εκπαιδευτικών της πρωτοβάθμιας και δευτεροβάθμιας 
εκπαίδευσης». 

Τα πορίσματα από τη μελέτη που θα εκπονηθεί στο 
πλαίσιο της ανάθεσης της παρούσας σύμβασης, κυρίως 
όσον αφορά τις διαδικασίες, τους μηχανισμούς και 
τα εργαλεία για την καταγραφή, συλλογή και επε¬ 
ξεργασία των δεδομένων σχετικά με την αξιολόγηση, 
θα αξιοποιηθούν για την εφαρμογή του συστήματος 
αξιολόγησης. 

Το αντικείμενο του παρόντος Διαγωνισμού προσδιο¬ 
ρίζεται αναλυτικότερα στην σχετική Προκήρυξη. 

4) Προϋπολογισμός διαγωνισμού: Ο συνολικός προϋ¬ 
πολογισμός του Έργου ανέρχεται στο ποσό των ΕΚΑ¬ 
ΤΟΝ ΕΞΗΝΤΑ ΔΥΟ ΧΙΛΙΑΔΩΝ ΚΑΙ ΤΡΙΑΚΟΣΙΩΝ ΕΞΗΝΤΑ 
ευρώ (162.360,00 €) συμπεριλαμβανομένου του αναλο- 
γούντος ΦΠΑ, ήτοι ΕΚΑΤΟΝ ΤΡΙΑΝΤΑ ΔΥΟ ΧΙΛΙΑΔΕΣ 
ευρώ (132.000,00 €) ΑΝΕΥ ΦΠΑ. 

Ο εν λόγω Διαγωνισμός εντάσσεται στο πλαίσιο υλο¬ 
ποίησης του Υποέργου 5 της Πράξης «Προκαταρκτικές 
ενέργειες για την εφαρμογή συστήματος αξιολόγη¬ 
σης» με κωδικό ΜΙ3 453588, η οποία υλοποιείται στο 
πλαίσιο του Επιχειρησιακού Προγράμματος «Εκπαίδευ¬ 
ση και Δια Βίου Μάθηση» (ΕΠΕΔΒΜ) και κωδικό ΣΑΕ 
2013ΣΕ24580048. 

Το Έργο χρηματοδοτείται από το Επιχειρησιακό 
Πρόγραμμα «ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ» που 
συγχρηματοδοτείται από την Ευρωπαϊκή Ένωση - Ευ¬ 
ρωπαϊκό Κοινωνικό Ταμείο (ΕΚΤ), στο πλαίσιο του ΕΣΠΑ 
2007-2013 και από Εθνικούς Πόρους. 

5) Διάρκεια Σύμβασης: Τρεις (03) μήνες από την υπο¬ 
γραφή της Σύμβασης. 

Γ. 1) Απαιτούμενες εγγυήσεις: 

α) Εγγυητική Επιστολή Συμμετοχής στον Διαγωνισμό, 
ποσού ίσο με το Πέντε επί τοις εκατό (05%) του προϋ¬ 
πολογισμού του με Φ.Π.Α. 

β) Εγγυητική Επιστολή Καλής Εκτέλεσης των όρων 
της Σύμβασης, ποσού ίσου με το Δέκα επί τοις εκατό 
(10%) του Συμβατικού Τιμήματος άνευ Φ.Π.Α. 

2) Κύριοι όροι χρηματοδότησης και πληρωμών: 

α) Ο εν λόγω Διαγωνισμός εντάσσεται στο πλαίσιο 
υλοποίησης του Υποέργου 5 της Πράξης «Προκαταρ¬ 
κτικές ενέργειες για την εφαρμογή συστήματος αξιο¬ 
λόγησης» με κωδικό ΜΙ3 453588, η οποία υλοποιείται 
στο πλαίσιο του Επιχειρησιακού Προγράμματος «Εκ¬ 
παίδευση και Δια Βίου Μάθηση» (ΕΠΕΔΒΜ) και κωδικό 
ΣΑΕ 2013ΣΕ24580048. 

Η σχετική πράξη συγχρηματοδοτείται μέσω του Επι¬ 
χειρησιακού Προγράμματος «Εκπαίδευση και Δια Βίου 
Μάθηση» από την Ευρωπαϊκή Ένωση-Ευρωπαϊκό Κοι¬ 
νωνικό Ταμείο στα πλαίσια του Ε.Σ.Π.Α. 2007-2013 και 
από Εθνικούς Πόρους. 

β) Η πληρωμή του αναδόχου: Η πληρωμή του Αναδό- 
χου δύναται να γίνει με έναν από τους κάτωθι τρόπους: 

- 1ος τρόπος: Το 100% της Συμβατικής αξίας μετά την 
οριστική ποιοτική και ποσοτική παραλαβή του Έργου. 


- 2ος τρόπος: Ποσοστό τριάντα τοις εκατό (30%) του 
συμβατικού τιμήματος μετά την ολοκλήρωση και παρα¬ 
λαβή των Παραδοτέων ΠΙ και Π2. 

Ποσοστό πενήντα τοις εκατό (50%) του συμβατικού 
τιμήματος μετά την ολοκλήρωση και παραλαβή των 
Παραδοτέων Π3 και Π4. 

Το υπόλοιπο του συμβατικού τιμήματος μετά την ορι¬ 
στική ποιοτική και ποσοτική παραλαβή του συνόλου 
του Έργου. 

3) Νομική μορφή που πρέπει να έχει ο όμιλος οικονο¬ 
μικών φορέων στον οποίο θα κατακυρωθεί ο διαγωνι¬ 
σμός: Σε περίπτωση που ο διαγωνισμός κατακυρωθεί 
σε ένωση οικονομικών φορέων, αυτή δε χρειάζεται να 
περιβληθεί σε συγκεκριμένη νομική μορφή. 

4) Προσωπική κατάσταση οικονομικών φορέων συμπε- 
ριλαμβανομένης της απαίτησης για εγγραφή σε Επιμε¬ 
λητήριο ή ανάλογο φορέα: Οι προϋποθέσεις συμμετοχής 
που πρέπει να πληρούν οι προσφέροντες οικονομικοί 
φορείς καταγράφονται αναλυτικά στο Τεύχος Προκή¬ 
ρυξης του Διαγωνισμού. 

5) Τεχνικές και Επαγγελματικές ικανότητες - Ελάχι¬ 
στο επίπεδο: Πίνακας από τον οποίο να προκύπτει και 
να αποδεικνύεται ότι ο προσφέροντας έχει εκτελέσει 
κατά την προηγούμενη πενταετία (05 έτη) -ήτοι 2009, 
2010, 2011, 2012 και 2013- ένα (01) τουλάχιστον έργο στο 
αντικείμενο του Έργου, με αναφορά του αντίστοιχου 
ποσού, της ημερομηνίας και του δημόσιου ή ιδιωτικού 
παραλήπτη. Στην περίπτωση Ένωσης ή Κοινοπραξίας 
ή Σύμπραξης, η ανωτέρω προϋπόθεση μπορεί να κα¬ 
λύπτεται αθροιστικά από μέρος ή το σύνολο των συμ- 
μετεχόντων στην Ένωση ή Κοινοπραξία ή Σύμπραξη. 

Δ. 1) Κριτήριο κατακύρωσης: η Συμφερότερη από Οι¬ 
κονομικής Απόψεως Προσφορά. 

2) Διάθεση τεύχους προκήρυξης και λοιπών εγγρά¬ 
φων: Το Τεύχος Προκήρυξης του Διαγωνισμού ή/και 
τυχόν τροποποιήσεις αυτού, θα διατίθενται από το 
Γραφείο Πρωτοκόλλου του ΙΝΣΤΙΤΟΥΤΟΥ ΕΚΠΑΙΔΕΥ¬ 
ΤΙΚΗΣ ΠΟΛΙΤΙΚΗΣ επί της οδού Αν. Τσόχα 36, 7ος όρο¬ 
φος, Τ.Κ. 11 521 - Αμπελόκηποι, ΑΟΗΝΑ, άνευ αντιτί¬ 
μου και καταχωρούνται και στην ιστοσελίδα του Ι.Ε.Π. 
νννννν.ίθρ.βάυ.ρΓ. 

3) Καταληκτική ημερομηνία - τόπος υποβολής προ¬ 
σφορών: Στις 29-04-2014, ημέρα Τρίτη και ώρα 15:00 
στο Γραφείο Πρωτοκόλλου του ΙΝΣΤΙΤΟΥΤΟΥ ΕΚΠΑΙ¬ 
ΔΕΥΤΙΚΗΣ ΠΟΛΙΤΙΚΗΣ επί της οδού Αν. Τσόχα 36, 7ος 
όροφος, Τ.Κ. 11 521, Αμπελόκηποι, ΑΟΗΝΑ. 

4) Γλώσσα σύνταξης προσφοράς: ΕΛΛΗΝΙΚΗ. 

5) Χρονική διάρκεια ισχύος προσφοράς: Εκατόν Ογδό¬ 
ντα (180) ημέρες από την επομένη της Διενέργειας του 
Διαγωνισμού. 

6) Αποσφράγιση προσφορών - Διενέργεια Διαγωνισμού: 
Στις 30-04-2014, ημέρα Τετάρτη και ώρα 10:00 π.μ. στα 
Γραφεία του ΙΝΣΤΙΤΟΥΤΟΥ ΕΚΠΑΙΔΕΥΤΙΚΗΣ ΠΟΛΙΤΙΚΗΣ επί 
της οδού Αν. Τσόχα 36, Τ.Κ. 11 521, Αμπελόκηποι, ΑΟΗΝΑ. 

Κατά την αποσφράγιση των φακέλων των Προσφορών 
και ελέγχου των Δικαιολογητικών Κατακύρωσης που 
προβλέπει το Τεύχος Προκήρυξης του Διαγωνισμού, 
δικαίωμα να παρευρίσκονται ενώπιον της Επιτροπής 
Διενέργειας και Αξιολόγησης των Αποτελεσμάτων του 
Διαγωνισμού, έχουν τα φυσικά πρόσωπα ή οι νόμιμοι 
εκπρόσωποι των νομικών προσώπων, συνεταιρισμών, 
ενώσεων ή κοινοπραξιών οικονομικών φορέων, καθώς 
και οι νόμιμοι αντιπρόσωποι αυτών προσκομίζοντας τα 

νόμιμα παραστατικά εκπροσώπησης, σύμφωνα με το 
Τεύχος Προκήρυξης. 

Ε. 1) Σχετίζεται ο διαγωνισμός με σχέδιο ή/και πρό¬ 
γραμμα χρηματοδοτούμενο από τα Κοινοτικά Ταμεία: 
Ο διαγωνισμός «ΜΕΛΕΤΗ ΕΦΑΡΜΟΓΗΣ ΣΥΣΤΗΜΑΤΟΣ 
ΑΞΙΟΛΟΓΗΣΗΣ» εντάσσεται στην Κατηγορία Πράξης 
«ΠΡΟΚΑΤΑΡΚΤΙΚΕΣ ΕΝΕΡΓΕΙΕΣ ΓΙΑ ΤΗΝ ΕΦΑΡΜΟΓΗ 
ΣΥΣΤΗΜΑΤΟΣ ΑΞΙΟΛΟΓΗΣΗΣ» στο πλαίσιο του Υπο- 
έργου 5 «Μελέτη Εφαρμογής Συστήματος Αξιολόγησης», 
των Αξόνων Προτεραιότητας 1, 2 και 3 - ΟΡΙΖΟΝΤΙΑ 
ΠΡΑΞΗ του ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ «ΕΚΠΑΙ¬ 
ΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ». 

2) Διαδικασίες Ενστάσεων: Σύμφωνα με τα οριζόμενα 
στο Αρθ. 15 του Π.Δ. 118/2007. Αρμόδιο όργανο είναι η 
Επιτροπή Αξιολόγησης Προσφυγών/Ενστάσεων που θα 
συσταθεί με την έκδοση σχετικής διοικητικής πράξης. 
Πληροφορίες παρέχονται από τους αρμοδίους που ανα- 
φέρονται στο κεφάλαιο Α. της παρούσας. 

3) Η παρούσα Περίληψη θα σταλεί για δημοσίευση στο 
Φύλλο της Εφημερίδας της Κυβερνήσεως (τεύχος Δη¬ 
μοσίων Διακηρύξεων και Συμβάσεων) και στον ημερήσιο 
Ελληνικό τύπο. Το κόστος δημοσίευσης της Περίληψης 
στον Ελληνικό Τύπο θα καλυφθεί από τον προϋπολο¬ 
γισμό της σχετικής Πράξης. 

Αθήνα, 26 Μαρτίου 2014 

Ο Πρόεδρος 
ΣΩΤΗΡΙΟΣ ΓΚΛΑΒΑΣ 

-♦- 

( 12 ) 

ΓΕΝΙΚΟ ΕΠΙΤΕΛΕΙΟ ΝΑΥΤΙΚΟΥ 
Δ/ΝΣΗ ΔΗΜΟΣΙΩΝ ΝΑΥΤΙΚΩΝ ΕΡΓΩΝ (Γ4) 

Η Δ/ΝΣΗ ΔΗΜΟΣΙΩΝ ΝΑΥΤΙΚΩΝ ΕΡΓΩΝ (Γ4) του ΓΕ¬ 
ΝΙΚΟΥ ΕΠΙΤΕΛΕΙΟΥ ΝΑΥΤΙΚΟΥ, προκηρύσσει ανοικτή 
Δημοπρασία για την ανάθεση του έργου «Συντήρηση 
Μονάδας Συμπαραγωγής Η-Θ/Ψ στο ΝΝΑ (Β' Φάση)» 
προϋπολογισμού δαπάνης πεντακοσίων είκοσι εννέα 
χιλιάδων εννιακοσίων είκοσι ευρώ (529.920,00), για έργα 
Ηλεκτρομηχανολογικά μη περιλαμβανομένων της πρό¬ 
βλεψης αναθεώρησης και του Φ.Π.Α. 

Οι ενδιαφερόμενοι μπορούν να παραλάβουν τα συμβα¬ 
τικά τεύχη του Διαγωνισμού (Διακήρυξη,Έντυπο Οικο¬ 
νομικής Προσφοράς, Τιμολόγιο, Προϋπολογισμό, Ειδική 
Συγγραφή Υποχρεώσεων κλπ.) οι ίδιοι ή με εξουσιοδο¬ 
τημένο εκπρόσωπό τους (εξουσιοδότηση με πρωτότυ¬ 
πη σφραγίδα του ενδιαφερομένου), από την έδρα της 
Υπηρεσίας, Μεσογείων 229 Χολαργός, (γραφείο 340), τις 


εργάσιμες ημέρες και ώρες από 9:00 π.μ. έως 12:00 μ., 
μέχρι 10-04-2014, καταβάλλοντας το αντίτιμο των 30,00 
ευρώ. Η διακήρυξη του έργου έχει συνταχθεί κατά το 
εγκεκριμένο από τον υπουργό ΠΕΧΩΔΕ υπόδειγμα τύ¬ 
που «Β». 

α) Πληροφορίες για την δημοπρασία τηλ. 2106551492, 
2106551546. 

β) Τεχνικές πληροφορίες για το έργο: Παπαϊωάννου 
τηλ. 2106551568. 

γ) Έκδοση άδειας εισόδου, από την προηγουμένη μέ¬ 
χρι 12:00 π.μ., τηλ. 2106551486. 

Ο διαγωνισμός θα διεξαχθεί στις δέκα πέντε (15) 
Απριλίου 2014 ημέρα ΤΡΙΤΗ, από τις 09:30 π.μ. έως 
τις 10:00 π.μ. (ώρα λήξης παραλαβής των προσφορών 
από την Επιτροπή Διαγωνισμού), με ενιαίο ποσοστό 
εκπτώσεως (άρθρο 5 του Ν. 3669/08), στο Χολαργό, 
στα γραφεία της Διεύθυνσης Δημοσίων Ναυτικών Έρ¬ 
γων του ΓΕΝ. Οι συμμετέχοντες στον διαγωνισμό να 
μεριμνήσουν για την έκδοση άδειας εισόδου από την 
προηγούμενη μέχρι 12:00 π.μ., τηλ.: 2106551486. 

Δεκτές Εργοληπτικές Επιχειρήσεις γραμμένες στο 
ΜΕΕΠ: 

α) Σύμφωνα με την κατάταξη του άρθρου 4 του 
Ν. 2940/01 και την εγκύκλιο 13 με αριθμό Πρωτ. Δ17α/04/ 
44/ΦΝ 430/12-5-2003: 

1ης τάξεως και άνω για έργα Ηλεκτρομηχανολογικά, 
σύμφωνα με τις διατάξεις του Ν. 1418/84, το Π.Δ. 609/85 
και το Ν. 3263/04, καθώς και από τους νόμους και τα 
Π.Δ. που έχουν εκδοθεί μέχρι σήμερα και συμπληρώνουν 
ή διορθώνουν τα ανωτέρω. 

β) Κοινοπραξίες που πληρούν τις προϋποθέσεις της 
παραγρ. 7 του άρθρου 2 του Π.Δ. 609/85 και της πα- 
ραγρ. 42 του άρθρου 16 του Ν. 1418/84, όπως ισχύει. 

Για τη συμμετοχή στο διαγωνισμό απαιτείται η κατά¬ 
θεση εγγυητικής επιστολής ύψους 10.598,40 ευρώ και 
ισχύος έξι (6) μηνών και τριάντα (30) ημερών, μετά την 
ημέρα διεξαγωγής του διαγωνισμού. Ο χρόνος ισχύος 
των προσφορών θα είναι έξι (6) μήνες. 

Το έργο χρηματοδοτείται από Πιστώσεις του Π/Υ ΜΤΝ. 
Προκαταβολή δε θα χορηγηθεί. 

Τα έξοδα της δημοσίευσης βαρύνουν τον Ανάδοχο 
του έργου. 

Αθήνα, 21 Μαρτίου 2014 

Ο Διευθυντής Γ4 κ.α.α. 

Ο Προϊστάμενος του IV Τμήματος 
ΕΜΜ. ΜΑΜΑΛΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














